CELEX: E2004J0009
Language: mt
Date: 2007-04-24
Title: Ordni tal-Qorti ta' l-EFTA 24 ta' April 2007 (Kawża E-9/04)

4.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 232/13
            
         Ordni tal-Qorti ta' l-EFTA 24 ta' April 2007
   (Kawża E-9/04)
   (2007/C 232/06)
   Fil-Kawża E-9/04 spejjeż
   L-Assoċjazzjoni tal-Bankiera u n-Negozjanti tat-Titoli ta' l-Iżlanda, bl-appoġġ tal-Federazzjoni Ewropea tal-Kummerċ Bankarju, kontra l-Awtorità tas-Sorveljanza ta' l-EFTA, bl-appoġġ tar-Repubblika ta' l-Iżlanda
   (Likwidazzjoni ta' l-ispejjeż)
   Fil-Kawża E-9/04 spejjeż, l-Assoċjazzjoni tal-Bankiera u n-Negozjanti tat-Titoli ta' l-Iżlanda, rappreżentata minn Dr. Hans-Jörg Niemeyer, Rechtsanwalt, Brussell, il-Belġju u Dr. Ralf Sauer, Rechtsanwalt, Berlin, il-Ġermanja, bl-appoġġ tal-Federazzjoni Ewropea tal-Kummerċ Bankarju, rappreżentata minn Marc Pittie, Avocat, Brussell, il-Belġju, kontra l-Awtorità tas-Sorveljanza ta' l-EFTA, rappreżentata minn Niels Fenger, Direttur, u Bjørnar Alterskjær, Uffiċjal, id-Dipartiment ta' l-Affarijiet Legali u Eżekuttivi, filwaqt li jaġixxu bħala Aġenti, Brussell, il-Belġju, bl-appoġġ tar-Repubblika ta' l-Iżlanda, rappreżentata minn Finnur Þór Birgisson, First Secretary u Uffiċjal Legali, il-Ministeru ta' l-Affarijiet Barranin, filwaqt li jaġixxi bħala Aġent, u Peter Christian Dyrberg, filwaqt li jaġixxi bħala Konsulent — rikors għal-likwidazzjoni ta' l-ispejjeż li għandhom ikunu rkuprati mingħand l-Awtorità tas-Sorveljanza ta' l-EFTA mill-Federazzjoni Ewropea tal-Kummerċ Bankarju skond is-sentenza tal-Qorti ta' l-EFTA tas-7 ta' April 2006 fil-Kawża E-9/04 L-Assoċjazzjoni tal-Bankiera u n-Negozjanti tat-Titoli ta' l-Iżlanda vs l-Awtorità tas-Sorveljanza ta' l-EFTA [2006 EFTA Court Report 45] — il-Qorti ta' l-EFTA, komposta minn: Carl Baudenbacher, President, Thorgeir Örlygsson u Henrik Bull (l-Imħallef Relatur), l-Imħallfin; Skúli Magnússon, Registratur, ħareġ Ordni ta' l-24 ta' April 2007, li l-parti operattiva tagħha hija kif ġej:
   L-ammont totali ta' l-ispejjeż li għandhom jitħallsu mill-Awtorità tas-Sorveljanza ta' l-EFTA lill-Federazzjoni Ewropea tal-Kummerċ Bankarju hija ta' 3 336 530 EUR.